3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์หรือบริการ

3.1 การดำเนินงานเหมืองหินแอนดีไซท์

ความเป็นมาและแหล่งแร่

เหมืองหินแอนดีไซท์ของบริษัท ทุ่งคาฮาเบอร์ฯ ตั้งอยู่ที่อำเภอแก่งคอย จังหวัดสระบุรี
และห่างจากกรุงเทพฯ ราว 140 กิโลเมตร บริเวณเหมืองหินมีพื้นที่ประมาณ 215 ไร่ (344,000
ตารางเมตร) รวมทั้งมีพื้นที่โรงโม่หิน พื้นที่บริการและซ่อมบำรุง และพื้นที่สำหรับกองวัสดุ
แหล่งแร่ที่สำรวจพบในปัจจุบันในเขตประทานบัตรมีประมาณ 12 ล้านตัน
แหล่งแร่สามารถขยายไปได้ทั้งในแนวกว้าง และแนวลึกซึ่งจะให้ศักยภาพในการผลิตได้อีกประมาณ
15 ล้านตัน ปัจจุบันโรงโม่หินมีกำลังการผลิตหินประมาณ 250 ตันต่อชั่วโมง

การทำเหมืองแร่และการผลิต

การทำเหมืองหินแอนดีไซท์ ประกอบด้วยการปรับพื้นผิวหน้าดิน ควบคุมการเจาะหิน การระเบิดหิน
และการขุดตักและขนส่งวัตถุดิบไปยังกองวัตถุดิบสำรอง หรือไปยังเครื่องบดย่อยที่โรงโม่หิน
การทำเหมืองและการบดย่อยหิน จะสอดคล้องกับคำสั่งซื้อและการจัดส่ง ทั้งนี้
เพื่อให้ต้นทุนในการดำเนินงานสัมพันธ์กับยอดคำสั่งซื้อ สำหรับผลิตภัณฑ์ที่ผ่านกระบวนการผลิตแล้ว
จะถูกนำมาจัด และกองไว้ตามขนาดต่าง ๆ กัน ซึ่งจะสอดคล้องตามมาตรฐานความต้องการในตลาด

ใบอนุญาต

คำขออนุญาตประทานบัตรอายุ 10 ปีของบริษัท ทุ่งคาฮาเบอร์ฯ ได้รับการอนุมัติในเดือนพฤษภาคม
2542 ส่วนคำขออนุญาตประทานบัตรอายุ 10 ปีของบริษัท สินธนา รีซอร์ส จำกัด ในนามบริษัท
ทุ่งคาฮาเบอร์ฯ ขณะนี้อยู่ระหว่างการพิจารณาโดยกระทรวงอุตสาหกรรมเพื่ออนุมัติในขั้นสุดท้าย

การตลาดและการขาย

ผลิตภัณฑ์ของบริษัท ทุ่งคาฮาเบอร์ฯ สามารถนำไปใช้ในงานก่อสร้าง และงานซ่อมบำรุงต่าง ๆ เช่น
หินโรยทางรถไฟ หมอนคอนกรีตรองรางรถไฟ หินคลุก หินสำหรับผิวถนนแอสฟัลท์
และหินเนื้อหยาบสำหรับการก่อสร้างเขื่อน (ปัจจุบันทางภาครัฐฯ
ได้ระบุประเภทของหินที่เกิดจากภูเขาไฟเป็นหินที่ต้องการใช้เฉพาะสำหรับงานโรยทางรถไฟ
และงานปูพื้นผิวถนนบางประเภท
ซึ่งหินปูนส่วนใหญ่จะได้รับการยกเว้นเนื่องจากคุณสมบัติไม่ตรงตามมาตรฐาน
การใช้หินแอนดีไซท์ของบริษัท ทุ่งคาฮาเบอร์ฯ
จะช่วยลดปริมาณปูนซีเมนต์ที่ใช้ในงานโครงสร้างและอาจเป็นไปได้ในส่วนของโครงสร้างเหล็กที่ต้องใช้กำลังอัดสูง)
โครงการต่าง ๆ ที่ฝ่ายการตลาดของบริษัทฯ ได้มีการติดต่อกับผู้ดำเนินโครงการอย่างต่อเนื่องมีดังนี้

1. หินโรยทางรถไฟ ปัจจุบันบริษัท ทุ่งคาฮาเบอร์ฯ จำหน่ายหินโรยทางรถไฟเป็นผลิตภัณฑ์หลัก
เมื่อเดือนธันวาคม 2543 บริษัท ทุ่งคาฮาเบอร์ฯ
ได้ลงนามในสัญญาการจำหน่ายหินโรยทางรถไฟสองฉบับกับบริษัทก่อสร้างทางรถไฟรายใหญ่แห่งหนึ่งเพื่อจำหน่ายหินจำนวนประมาณ
200,000 ตัน เป็นระยะเวลา 17 เดือน เริ่มตั้งแต่เดือน มกราคม 2544 นอกจากนี้ บริษัท
ทุ่งคาฮาเบอร์ฯ ได้ตกลงจำหน่ายหินโรยทางรถไฟอีกจำนวน 15,000
ตันกับบริษัทรับเหมาก่อสร้างโครงการรถไฟฟ้าใต้ดินอีกรายหนึ่ง โดยเริ่มจัดส่งตั้งแต่เดือนมกราคม
2544 และอยู่ระหว่างการเจรจาเพื่อจำหน่ายหินอีกจำนวน 20,000 ตันในช่วงสิบเดือนต่อมาด้วย ณ
เดือนธันวาคม 2544 มีหินโรยทางรถไฟอีกจำนวนประมาณ 150,000 ตันซึ่งจะต้องจัดส่งตามสัญญา
นอกจากนั้น บริษัท ทุ่งคาฮาเบอร์ฯ
คาดว่าจะมีโครงการรถไฟฟ้าใต้ดินซึ่งต้องการหินโรยทางรถไฟประมาณ 40,000 ตัน ในทุกๆ 2 ปี
สำหรับซ่อมแซมบำรุงรักษาสถานีรถไฟฟ้าใต้ดินในกรุงเทพฯ นอกจากนี้ ในช่วงปลายปี บริษัท
ทุ่งคาฮาเบอร์ฯ
ได้ติดต่อเพื่อจำหน่ายหินโรยทางรถไฟสำหรับการก่อสร้างรางรถไฟและซ่อมแซมบำรุงรักษาซึ่งขณะนี้อยู่ในระหว่างการติดต่อเจรจา

2. หินปูพื้นถนน ผลิตภัณฑ์นี้เป็นผลพลอยได้จากการผลิตหินคลุก และหินโรยทางรถไฟ
ซึ่งปัจจุบันเป็นผลิตภัณฑ์ที่มีความต้องการในตลาดมากขึ้น ดังนั้น จะเห็นว่าผลิตภัณฑ์ของบริษัท
ทุ่งคาฮาเบอร์ฯ ทุกชนิดสามารถนำมาจำหน่ายได้ ปลายปีที่ผ่านมา บริษัท ทุ่งคาฮาเบอร์ฯ
ได้ดำเนินการเจรจาต่อรองทำสัญญาการขายหินปูพื้นถนนจำนวน 40,000 ตัน
ให้กับบริษัทผู้รับเหมารายใหญ่รายหนึ่ง

3. หมอนคอนกรีตรองรางรถไฟ บริษัท ทุ่งคาฮาเบอร์ฯ จำหน่ายหินให้กับบริษัทก่อสร้างแห่งหนึ่ง
ซึ่งเป็นผู้จำหน่ายหมอนคอนกรีตรองรางรถไฟรายใหญ่แห่งหนึ่ง เดือนละประมาณ 6,000 ตัน

4. การขายหินที่หน้าเหมือง มีการขายรายวันเป็นประจำ หินที่ขายส่วนใหญ่จะเป็นหินคลุก
ซึ่งใช้ผสมรวมกับหินขนาด 3/4 นิ้ว หินฝุ่น และหินปูพื้นถนน

การบดย่อยหิน

บริษัท ทุ่งคาฮาเบอร์ฯ ได้ว่าจ้างบริษัท ชลสิน จำกัด ดำเนินการบดย่อยหินตั้งแต่เดือนมิถุนายน
2541 บริษัท ชลสินฯ มีประสบการณ์ในการโม่หินระหว่างการทำเหมืองหินใต้ดินที่เหมืองโต๊ะโม๊ะ
ทางตอนใต้ของประเทศไทย บริษัท ชลสินฯ ได้รับใบอนุญาตประกอบกิจการโรงงานโม่หิน เมื่อวันที่
27 มกราคม 2541 และใบอนุญาตดังกล่าวมีอายุถึง 5 ปี

การผลิต

ตัวเลขการผลิตรายเดือนในปี 2544 แสดงอยู่ในตารางข้างท้ายนี้ ผลิตภัณฑ์หลักคือ หินโรยทางรถไฟ
การดำเนินงานตามปกติ จะทำการระเบิดหินไปทีละขั้นของหน้าเหมืองเพื่อป้อนหินเข้าสู่เครื่องบด
หินที่บดได้จะประกอบด้วยหินโรยทางรถไฟประมาณร้อยละ 50-60 ส่วนที่เหลือประกอบด้วย หินคลุก
(ขนาด 3/4 นิ้ว และ 1/2 นิ้ว) และหินฝุ่น (ขนาดเล็ก 6 ม.ม.)
ผลิตภัณฑ์ที่ผลิตได้ทั้งหมดสามารถขายได้ อย่างไรก็ตาม การทำตลาด การขาย และการตั้งราคา
จะขึ้นอยู่กับการผลิตให้ได้ตามข้อกำหนดของลูกค้า และตามมาตรฐานความคงทนและรูปร่างของหิน

ผลผลิตการบดย่อยหิน ปี 2544

+--------+--------+--------+--------+--------+-----+-------+-------+
| เดือน   | จำ     | หิน     | หินโรยท | หิน 3/4 | หิน  | ฝ     | ฝุ่นล   |
|        | นวนป้อน | ปูพื้นถนน | างรถไฟ | "      | 1/2 | ุ่นหยาบ | ะเอียด |
|        |        |        |        |        | "   |       |       |
|        | ปากโม่  |        |        |        |     |       |       |
+--------+--------+--------+--------+--------+-----+-------+-------+
| มกราคม | 19,    | 2,     | 8,     | 4,     | 0   | 8     | 8     |
|        | 413.57 | 300.73 | 679.74 | 059.28 | .00 | 42.05 | 34.85 |
+--------+--------+--------+--------+--------+-----+-------+-------+
| ก      | 14,    | 2,     | 7,     | 2,     | 0   | 6     | 7     |
| ุมภาพันธ์ | 827.72 | 614.94 | 244.55 | 679.51 | .00 | 44.42 | 37.78 |
+--------+--------+--------+--------+--------+-----+-------+-------+
| มีนาคม  | 23,    | 3,     | 10,    | 4,     | 0   | 1,3   | 1,1   |
|        | 153.34 | 073.09 | 326.59 | 237.82 | .00 | 72.58 | 07.61 |
+--------+--------+--------+--------+--------+-----+-------+-------+
| เมษายน | 14,    | 2,     | 5,     | 1,     | 0   | 4     | 4     |
|        | 689.96 | 338.42 | 705.06 | 940.00 | .00 | 17.28 | 74.12 |
+--------+--------+--------+--------+--------+-----+-------+-------+
| พ      | 29,    | 4,     | 17,    | 4,     | 0   | 9     | 1,1   |
| ฤษภาคม | 519.22 | 212.80 | 098.61 | 511.18 | .00 | 34.87 | 61.68 |
+--------+--------+--------+--------+--------+-----+-------+-------+
| มิถุนายน | 24,    | 2,     | 12,    | 3,     | 0   | 8     | 1,8   |
|        | 044.27 | 977.82 | 395.94 | 818.05 | .00 | 64.46 | 24.87 |
+--------+--------+--------+--------+--------+-----+-------+-------+
| ก      | 20,    | 3,     | 8,     | 2,     | 0   | 2     | 1,4   |
| รกฎาคม | 032.66 | 520.88 | 778.12 | 904.02 | .00 | 35.33 | 65.46 |
+--------+--------+--------+--------+--------+-----+-------+-------+
| สิงหาคม | 25,    | 4,     | 10,    | 3,     | 0   | 1     | 2,2   |
|        | 369.92 | 261.34 | 594.95 | 496.41 | .00 | 91.20 | 31.74 |
+--------+--------+--------+--------+--------+-----+-------+-------+
| กันยายน | 17,    | 2,     | 11,    | 3,     | 0   | 2     | 2,0   |
|        | 387.45 | 542.52 | 036.47 | 185.62 | .00 | 65.96 | 61.41 |
+--------+--------+--------+--------+--------+-----+-------+-------+
| ตุลาคม  | 13,    | 1,     | 5,     | 1,     | 0   | 3     | 6     |
|        | 669.57 | 522.00 | 200.40 | 078.00 | .00 | 66.00 | 89.00 |
+--------+--------+--------+--------+--------+-----+-------+-------+
| พฤ     | 17,    | 2,     | 11,    | 1,     | 0   | 1,0   | 1,1   |
| ศจิกายน | 877.32 | 038.31 | 369.22 | 827.75 | .00 | 95.00 | 53.38 |
+--------+--------+--------+--------+--------+-----+-------+-------+
| ธันวาคม | 27,    | 4,     | 12,    | 3,     | 0   | 8     | 1,6   |
|        | 795.88 | 849.57 | 974.51 | 172.31 | .00 | 31.79 | 97.73 |
+--------+--------+--------+--------+--------+-----+-------+-------+
| รวม    | 247,   | 36,    | 121,   | 36,    | 0   | 8,0   | 15,4  |
|        | 780.88 | 252.42 | 404.16 | 909.95 | .00 | 60.94 | 39.63 |
+--------+--------+--------+--------+--------+-----+-------+-------+

การจัดส่งหินโรยทางรถไฟบางส่วนได้ถูกเลื่อนกำหนดออกไปในบางช่วงตามคำขอของลูกค้าหลัก
จึงส่งผลให้การจัดส่งหินไม่เป็นไปตามแผนการจัดส่งที่ระบุไว้ในสัญญา

3.2 การดำเนินงานเหมืองแร่ดีบุก

บริษัท ทุ่งคาฮาเบอร์ฯ ถือประทานบัตรทำเหมืองแร่ดีบุกในทะเล 100% ในจังหวัดภูเก็ต
ประทานบัตรจะมีอายุถึงปี 2549 และ 2551 ในระหว่างปี บริษัท ทุ่งคาฮาเบอร์ฯ
ได้ว่าจ้างผู้รับเหมาอิสระทำเหมืองแร่ในทะเล ภายใต้สัญญาซึ่งมีผลบังคับใช้ถึงวันที่ 31 ธันวาคม
2544 ผู้รับเหมาได้ขุดแร่ในเขตประทานบัตรเลขที่ 18066/13050, 18064/13448 และ
18065/13449 โดยใช้เรือดูดแร่จำนวน 3 ลำ และจ่ายเงินให้กับบริษัท ทุ่งคาฮาเบอร์ฯ
ในช่วงระยะเวลาของสัญญาเป็นจำนวนเดือนละ 575,000 บาท บริษัทฯ
ได้รับการชำระเงินอย่างสม่ำเสมอ และผู้รับเหมาก็ดำเนินงานได้โดยปกติ ตามข้อตกลงกับผู้รับเหมา
บริษัท ทุ่งคาฮาเบอร์ฯ ไม่ได้รับชำระเงินในเดือนพฤศจิกายน และธันวาคม 2545
เนื่องจากผู้รับเหมาหยุดปฏิบัติงานเพื่อซ่อมแซมบำรุงรักษาเรือดูดแร่ของผู้รับเหมา

เมื่อวันที่ 14 กุมภาพันธ์ 2545 บริษัทฯ
ได้เข้าทำสัญญาว่าจ้างทำเหมืองแร่ดีบุกในทะเลระหว่างบริษัท ทุ่งคาฮาเบอร์ฯ และผู้รับจ้างรายเดิม
เพื่อทำการขุดแร่ในพื้นที่เดิมตามประทานบัตรของบริษัทฯ โดยมีผลเป็นระยะเวลา 1 ปี นับตั้งแต่วันที่
1 มีนาคม 2545

ภายใต้สัญญาใหม่นี้ บริษัท ทุ่งคาฮาเบอร์ฯ คาดว่าจะมีรายได้ประมาณ 390,000.00 บาทต่อเดือน
หากราคาดีบุกอยู่ในช่วง 110-120 บาทต่อกิโลกรัม (ณ เดือนกุมภาพันธ์ 2545
ราคาดีบุกอยู่ที่ประมาณ 113 บาทต่อกิโลกรัม) เมื่อใดที่ราคาดีบุกขยับตัวสูงขึ้น จะทำให้บริษัท
ทุ่งคาฮาเบอร์ฯ มีรายได้สูงขึ้นด้วย สำหรับเงื่อนไขอื่นๆ ของสัญญาดังกล่าวนี้คงไว้ตามสัญญาเดิม

ราคาและผลิตภัณฑ์แร่ดีบุก

ตัวเลขรายไตรมาสของผลผลิตแร่ดีบุกได้แสดงไว้ในตารางข้างล่างนี้

ผลผลิตแร่ดีบุกรายไตรมาส ปี 2544

+-----------+-----+---------+---------+---------+---------+---------+
| รายการ    | ห   | ไต      | ไตรมาสที่ | ไตรมาสที่ | ไตรมาสที่ | รวม     |
|           | น่วย | รมาสที่ 1 | 2       | 3       | 4       |         |
+-----------+-----+---------+---------+---------+---------+---------+
| ผลผ       | หาบ | 2,644   | 2,902   | 2,305   | 1,887   | 9,738   |
| ลิตตามสัญญา |     |         |         |         |         |         |
+-----------+-----+---------+---------+---------+---------+---------+
| ชั่วโม      | ชั่ว  | 5,528   | 4,864   | 3,606   | 3,070   | 17,068  |
| งการทำงาน | โมง |         |         |         |         |         |
+-----------+-----+---------+---------+---------+---------+---------+
| ปริมาณเ    | ล.บ | 493,000 | 466,000 | 345,500 | 291,000 | 1,      |
| นื้อดินที่ขุดได้ | .ม. |         |         |         |         | 595,500 |
+-----------+-----+---------+---------+---------+---------+---------+
| ยอดขาย    | หาบ | 2,580   | 3,070   | 2,180   | 1,965   | 9,795   |
+-----------+-----+---------+---------+---------+---------+---------+
| ส         | หาบ | 371     | 203     | 328     | 250     | 250     |
| ินค้าคงเหลือ |     |         |         |         |         |         |
+-----------+-----+---------+---------+---------+---------+---------+
| รายได้จาก  | บาท | 21,670  | 23,765  | 15,030  | 12,697  | 73,163  |
| การขายดีบุก |     | ,626.00 | ,683.00 | ,317.00 | ,334.00 | ,960.00 |
+-----------+-----+---------+---------+---------+---------+---------+
| ส่ว        | "   | 2,025   | 2,932   | 1,619   | 992     | 7,570   |
| นแบ่งรายได้ |     | ,314.00 | ,817.00 | ,572.00 | ,561.00 | ,264.00 |
+-----------+-----+---------+---------+---------+---------+---------+
| (การข     | "   | 0.00    | 0.00    | 0.00    | 0.00    | 0.00    |
| าดการผลิต) |     |         |         |         |         |         |
+-----------+-----+---------+---------+---------+---------+---------+
| ต         | "   | 20,520  | 21,465  | 13,880  | 12,122  | 67,988  |
| ้นทุนการผลิต |     | ,626.00 | ,683.00 | ,317.00 | ,334.00 | ,960.00 |
+-----------+-----+---------+---------+---------+---------+---------+
| ค่าใช้จ่ายกา | "   | 203     | 178     | 157     | 153     | 693     |
| รดำเนินงาน |     | ,908.00 | ,791.00 | ,094.00 | ,525.00 | ,318.00 |
+-----------+-----+---------+---------+---------+---------+---------+
| กำไรสุทธิ   | "   | 1,863   | 3,390   | 1,741   | 875     | 7,871   |
|           |     | ,922.00 | ,899.00 | ,463.00 | ,686.00 | ,970.00 |
+-----------+-----+---------+---------+---------+---------+---------+

ราคาแร่ดีบุกอยู่ที่ระหว่าง 5.14 เหรียญสหรัฐฯ ในเดือนมกราคม และ 3.64 เหรียญสหรัฐฯ
ในเดือนตุลาคม และปรับขึ้นที่ 3.93 และ 4.04 ในเดือนพฤศจิกายนและธันวาคมตามลำดับ
โดยมีราคาเฉลี่ยสำหรับปี 2544 อยู่ที่ 4.43 เหรียญสหรัฐฯ

(2) การตลาดและภาวะการแข่งขัน

2.1 การตลาด

การดำเนินงานเหมืองแร่ดีบุกและเหมืองแร่ทองคำ ในการดำเนินงานเหมืองแร่ดีบุก และทองคำ
ผลิตภัณฑ์จะถูกซื้อโดยบริษัทถลุงแร่ที่เกี่ยวข้อง ราคาดีบุกและทองคำเป็นไปตามมาตรฐานสากล
และขึ้นลงตามความต้องการในตลาดโลก สำหรับเหมืองแร่ทองคำ
รัฐจะได้รับสิทธิพิเศษในการซื้อในราคาเดียวกับราคาตลาดโลก
ซึ่งเปรียบเสมือนว่าได้จำหน่ายผลิตภัณฑ์คืนให้กับรัฐบาล

เหมืองหิน การดำเนินงานเหมืองหินนั้น
ความเป็นไปได้ในเชิงเศรษฐกิจถูกควบคุมโดยสภาวะในประเทศ และแผนการทางการตลาด
ดังต่อไปนี้

กลยุทธ์การตลาด ขึ้นอยู่กับโครงการก่อสร้างของภาครัฐ และเอกชนในโครงการใหญ่ ๆ
ซึ่งต้องการใช้หินเป็นจำนวนมาก (เช่นหินของบริษัทฯ)
มากกว่าหินปูนโดยทั่วไปซึ่งมีความอ่อนและแข็งแกร่งน้อยกว่า

นโยบายการตั้งราคา ขึ้นอยู่กับหลายปัจจัย รวมทั้งระยะทางการขนส่ง ปริมาณความต้องการ
ราคาในท้องตลาด และระยะเวลาชำระเงิน ตัวอย่างเช่น ราคาหินโรยทางรถไฟ ปัจจุบันอยู่ที่ 150
บาทต่อตัน รวมค่าขนส่งอีก 1 บาท ต่อ 1 ตัน ต่อ 1 กิโลเมตร ระยะเวลาชำระเงิน 30 วัน
และคิดดอกเบี้ยหลังจาก 30 วัน
ระยะเวลาการชำระเงินจะเป็นตัวแปรหนึ่งในการลดราคาให้กับลูกค้า
และหากลูกค้าซื้อหินที่หน้าเหมืองด้วยเงินสดก็จะได้รับส่วนลดด้วยเช่นกัน

การขนส่งหินโรยทางรถไฟให้กับลูกค้าหลัก การส่งหินอาจมีการเปลี่ยนแปลงในบางครั้ง และ/หรือ
ถูกเลื่อนกำหนดการจัดส่งโดยลูกค้า ทั้งนี้ ขึ้นอยู่กับความคืบหน้าของงานก่อสร้างของลูกค้าเอง
ความล่าช้าดังกล่าวสามารถทำให้ปริมาณ สต๊อกหินที่เหมืองหินมีปริมาณมากในบางครั้ง
และมีผลให้การชำระเงินของลูกค้าเลื่อนออกไปด้วย

2.2 การแข่งขัน

การประกอบการเหมืองแร่ดีบุกในทะเล
ขณะนี้ยังไม่มีคู่แข่งสำคัญด้านการทำเหมืองแร่ดีบุกในประเทศไทย
แม้ว่าจะมีบริษัทเหมืองแร่อีกหนึ่งบริษัทที่มีประทานบัตรทำเหมืองแร่ในทะเลด้วย

การดำเนินงานเหมืองหินแอนดีไซท์
หินแอนดีไซท์มีข้อได้เปรียบทางการตลาดเหนือกว่าคู่แข่งขันหลายประการ คือ
ในเรื่องของต้นทุนค่าขนส่ง เนื่องจากที่ตั้งของเหมืองหินอยู่ห่างจากกรุงเทพฯ เพียง 140 กิโลเมตร
และเหมืองหินยังตั้งอยู่ระหว่างพื้นที่ในส่วนที่จะขยายและพัฒนาเป็นแหล่งอุตสาหกรรมทั้งทางด้านทิศเหนือและทิศตะวันออกเฉียงเหนือของกรุงเทพฯ
เมื่อปลายปี พ.ศ. 2543 บริษัทฯ
ได้ลงนามในสัญญาสองฉบับเพื่อจำหน่ายหินโรยทางรถไฟให้กับลูกค้าสำหรับการก่อสร้างทางรถไฟ

ทั้งนี้ หินที่มีคุณสมบัติตรงมาตรฐานตามความต้องการของการรถไฟแห่งประเทศไทยมีอยู่ไม่มากนัก
ตัวอย่างเช่น หินแอนดีไซท์ ซึ่งมีคุณสมบัติตามที่กำหนด คือมีความแข็งแกร่ง
และเป็นหินที่เกิดจากภูเขาไฟ สำหรับคู่แข่งนั้น มีหินประเภทหินอัคนีจำพวกไดโอไรท์แกรนิต
และหินบะซอล์ล แต่หินปูนไม่มีคุณสมบัติดังกล่าว

การดำเนินงานเหมืองแร่ทองคำ (บริษัท ทุ่งคำ จำกัด)
ในปัจจุบันยังมีโครงการเหมืองแร่ทองคำซึ่งอยู่ในขั้นตอนการผลิตในประเทศไทยเพียงแห่งหนึ่ง
เนื่องจากราคาของทองคำอิงกับราคาในตลาดนานาชาติ ดังนั้น
แม้ว่าจะมีผู้ประกอบการในประเทศเพิ่มขึ้น แต่จะไม่มีผลกระทบต่อราคาทองคำในตลาดโลกนัก

(3) การจัดหาผลิตภัณฑ์หรือบริการ

3.1 เหมืองแร่ดีบุก บริษัทฯ ถือประทานบัตรทำเหมืองแร่ดีบุกในทะเล จังหวัด

ภูเก็ต มีพื้นที่ทั้งสิ้นประมาณ 23.64 ตารางกิโลเมตร ปัจจุบัน
ได้มีการทำเหมืองแร่โดยผู้รับเหมาของบริษัทฯ ในบริเวณพื้นที่ประมาณ 19.1 ตารางกิโลเมตร
ผู้รับเหมาส่งสินแร่ที่ขุดได้ให้กับบริษัทถลุงแร่รายหนึ่งในประเทศ
ซึ่งปริมาณแร่ที่ส่งไปจำหน่ายยังไม่เพียงพอกับความต้องการ

3.2 การดำเนินงานเหมืองหินแอนดีไซท์ บริษัทฯ
มีแหล่งแร่ที่สำรวจพบในปัจจุบันในเขตประทานบัตรประมาณ 12 ล้านตัน
และสามารถเพิ่มแหล่งแร่ไปได้ซึ่งจะให้ศักยภาพในการผลิตได้อีกประมาณ 15 ล้านตัน
ปัจจุบันผลิตภัณฑ์หลักคือ หินโรยทางรถไฟ ผลิตได้ในปริมาณร้อยละ 55 ของผลิตภัณฑ์ทั้งหมด
ส่วนที่เหลือประกอบด้วย หินคลุก หินฝุ่น และหินปูพื้นถนน ซึ่งเป็นวัสดุประกอบด้วยกรวด ทราย
และเศษหิน ผลิตภัณฑ์ดังกล่าวถูกจัดกองไว้เพื่อรอการขนส่งและการขายหน้างาน

3.3 เหมืองแร่ทองคำ (บริษัท ทุ่งคำ จำกัด) ปัจจุบัน บริษัททุ่งคำฯ ได้สำรวจพบแหล่งแร่ทองคำ
โดยแบ่งเป็นปริมาณสำรองที่ได้จากการวัดตรวจสอบที่ชัดเจนแล้ว
และปริมาณสำรองที่ได้จากการประเมินจากหลักฐานการสำรวจที่บ่งชี้การพบสินแร่ทองคำทั้งสิ้น 3.46
ล้านเมตริกตันที่ความสมบูรณ์ของทองคำ 4.38 กรัมต่อสินแร่หนึ่งตัน
ผลผลิตทองคำจะถูกจำหน่ายในตลาดทองคำนานาชาติ อย่างไรก็ดี
รัฐบาลสงวนสิทธิในการซื้อผลผลิตทองคำของบริษัท ทุ่งคำฯ ตามราคาตลาดโลก
การดำเนินการเหมืองทองคำจะเริ่มขึ้นเมื่อได้รับอนุมัติประทานบัตร แม้ว่าขณะนี้ บริษัทฯ
ได้ปฏิบัติตามกฎข้อบังคับต่างๆ ของภาครัฐมาโดยตลอดแล้ว

กระบวนการผลิต

1. การดำเนินงานเหมืองแร่ดีบุก การทำเหมืองแร่ดีบุกได้ดำเนินการโดยผู้รับเหมาที่มีประสบการณ์
ดังนั้น วิธีการผลิตและขั้นตอนการขุดแร่ในทะเล จึงขึ้นอยู่กับผู้รับเหมาเอง

2. การดำเนินงานเหมืองหินแอนดีไซท์ และเหมืองแร่ทองคำ กระบวนการผลิตตามขั้นตอนต่างๆ
มีดังนี้

กระบวนการผลิตหินแอนดีไซท์

1. การเปิดหน้าดิน: โดยการแยกเนื้อดิน พืช หินอื่น ๆ ออกจากพื้นที่ที่จะทำการขุดเพื่อทำเหมือง

2. การเจาะรูหินและการระเบิด: เจาะรูหินโดยมีระยะห่างระหว่างรูที่แน่นอนตามที่กำหนด
จากนั้นจึงบรรจุวัตถุระเบิดลงในรู และทำการระเบิดตามกฎเกณฑ์อย่างเคร่งครัดเพื่อความปลอดภัย

3. การขนย้ายหินเข้าเครื่องโม่: โดยใช้รถบรรทุกขนถ่ายหินเข้าปากโม่เพื่อบดย่อยในขั้นแรก
และ/หรือ กองไว้ที่กองวัสดุสำรอง

4. การคัดขนาดดินหินชั้นแรก: หลังจากที่ดินหินผ่านการบดย่อยขั้นแรกโดย Jaw Crusher
แล้วสายพานลำเลียงจะลำเลียงหินไปที่ตะแกรงคัดหิน ดินและเศษหินจะถูกแยกออก จากนั้น
หินที่ถูกบด (ส่วนใหญ่ < 200 มิลลิเมตร) จะถูกลำเลียงไปที่เครื่องบดแบบโคน (Cone Crusher)
เพื่อบดย่อยในขั้นที่สอง

5. การคัดขนาดหินขั้นที่สอง: ให้ผลผลิตคือ หินโรยทางรถไฟ (< 202-60), หินคลุกขนาดใหญ่
(12-20 มิลลิเมตร) และหินคลุกขนาดเล็ก (< 12 มิลลิเมตร) ซึ่งถูกแยกขนาดโดยตะแกรงคัดหิน
หินที่มีขนาดใหญ่เกินจะถูกส่งไปยังเครื่องบดย่อย Tertiary Cone Crusher (DKT)

6. การคัดขนาดหินชั้นที่สาม: ตรวจสอบขนาดหินโดยตะแกรง
ผลผลิตที่ใหญ่เกินขนาดจะถูกย่อยให้เล็กลง
และจากนั้นจะถูกลำเลียงกลับไปที่เครื่องบดย่อยในขั้นที่สอง เพื่อทำการคัดแยกหินตามข้อ 5

7. การกองผลิตภัณฑ์หินและการตรวจสอบคุณภาพ:
หินโรยทางรถไฟและผลิตภัณฑ์หินคลุกจะถูกขนย้ายจากพื้นที่โดยรถตักล้อยาง
และจะมีการเก็บตัวอย่างหินเพื่อการทดสอบหาความแบน ความยาว และขนาดของหิน
เพื่อให้มั่นใจว่าให้ได้คุณภาพตามข้อกำหนดของลูกค้า

8. การขนส่งหิน: ผลผลิตจากกองวัสดุสำรองจะถูกขนย้ายโดยรถตักล้อยางขึ้นรถบรรทุก
(ปกติใช้รถบรรทุกสิบล้อ) รถบรรทุกทุกคันจะต้องผ่านสะพานชั่งน้ำหนักก่อนและหลังออกจากพื้นที่

9. ใบแจ้งหนี้และการจัดทำรายงาน: สะพานชั่งน้ำหนักทำงานด้วยระบบคอมพิวเตอร์
ซึ่งจะเก็บข้อมูลและพิมพ์เอกสารออกมาจำนวนห้าชุด เป็นข้อมูลเกี่ยวกับการเก็บเงินและใบแจ้งหนี้
ข้อมูลต่าง ๆ จะถูกจัดเก็บในแต่ละวันโดยฝ่ายผลิต และมีระบบศูนย์กลางเก็บข้อมูลเกี่ยวกับชิ้นส่วน
อะไหล่สำหรับซ่อมบำรุง ราคา การจัดส่ง ผู้จัดจำหน่าย และสินค้าคงเหลือ

ผลกระทบต่อสิ่งแวดล้อม

การประกอบธุรกิจเหมืองแร่ทั้งหมดของบริษัทฯ
ได้ปฏิบัติตามแนวทางและข้อกำหนดเกี่ยวกับการป้องกันและควบคุมสิ่งแวดล้อม
ตามข้อกำหนดของภาครัฐ ดังนี้

1.  เหมืองแร่ดีบุก
    ปฏิบัติตามกฎข้อบังคับของหน่วยงานของรัฐในท้องถิ่นเกี่ยวกับการทำเหมืองแร่ในทะเล
    กฎระเบียบต่าง ๆ เหล่านี้ดูแลและบังคับใช้โดยกรมเจ้าท่า จังหวัดภูเก็ต

2. เหมืองหินแอนดีไซท์ หน่วยงานของรัฐได้กำหนดแนวทางต่าง ๆ ให้บริษัทฯ ปฏิบัติตาม
ซึ่งครอบคลุมถึงมาตรการรักษาความปลอดภัย และการดูแลรักษาสภาพแวดล้อมบริเวณภายในและรอบ
ๆ โครงการ นอกจากนี้ ก่อนที่จะเริ่มดำเนินการทำเหมือง บริษัทฯ
ได้ปลูกต้นไม้ล้อมรอบบริเวณโครงการ เพื่อช่วยลดระดับเสียงและลดปริมาณฝุ่นในพื้นที่ข้างเคียง
ในกระบวนการทำเหมืองหิน ได้มีการกำจัดพืชคลุมดิน และปรับผิวหน้าดินในบริเวณที่จะขุดหิน
ก่อนที่จะขุดลึกลงไปในชั้นหิน ไม่เช่นนั้นจะก่อให้เกิดความเสียหายต่อสภาพแวดล้อมโดยทันที
ในการระเบิด และบดย่อยหิน ไม่มีการใช้หรือเติมสิ่งแปลกปลอมสู่สภาพแวดล้อม
การระเบิดหินไม่ได้ทำให้เศษหินปลิวร่วงหล่นออกไปนอกพื้นที่สัมปทาน และบริษัทฯ
มีเครื่องฉีดน้ำตามจุดต่างๆ เพื่อช่วยลดปริมาณฝุ่นผง นอกจากนี้
คนงานจะต้องสวมแว่นตาและหน้ากากขณะปฏิบัติงานในพื้นที่

3. เหมืองแร่ทองคำ สำนักงานนโยบายและแผนสิ่งแวดล้อมแห่งชาติ และกรมป่าไม้
ได้ตรวจสอบพื้นที่โครงการและอนุมัติแผนการทำเหมืองทองคำ รวมทั้งวิธีการแต่งแร่
และบำบัดของเสีย สำหรับการป้องกัน และตรวจสอบคุณภาพน้ำใต้ดินได้มีการดูแลเป็นพิเศษ
นอกจากนี้ แผนฟื้นฟูพื้นที่หลังการทำเหมืองแร่ทองคำก็ได้รับความเห็นชอบแล้ว